Zabur
Chapter 124
Lagu ziarah Nabi Daud. TUHAN hana geudong blaih geutanyoe? Hai Israel, neujaweueb kheueh lagée nyoe:
2 "Meunyoe TUHAN hana geudong blaih geutanyoe bak watée geutanyoe jiprang lé lawan,
3 dan geutanyoe ka jiuét udeb-udeb, lé beungéh awaknyan nyang hana teukira.
4 Dan geutanyoe ka jipeuhanyöt lé ié raya, dan teugeunang didalam ié;
5 dan geutanyoe ka habéh maté sabab ngob dalam geulumbang ié nyang raya meuputa-puta."
6 Jak geutanyoe ta peugah syukoe ubak TUHAN, sabab Gobnyan hana geupeubiyeu geutanyoe jipeuhabéh lé lawan.
7 Geutanyoe lagée cicém nyang lheueh lam taron peumburu, tarön nyan ka putôh, dan geutanyoe pi lheueh!
8 Nyang tulông geutanyoe teuka jih nibak TUHAN nyang cebta langét ngon bumoe.
uzn_Latn knc_Latn ace_Latn ace_Latn ace_Latn ace_Latn ace_Latn ace_Latn ace_Latn ace_Latn